  ИА «Удмуртия» Майя Бывальцева 18+ 8-тӥ тулыспалэ 19 часын Ижкарын «Сигма» вузкарон центрысь барын удмурт стендап ӝыт ортчоз. Пумиськон «Пельняньлэн дунневыл нуналэз» фестиваль улсын радъяськоз. Со сярысь Удмуртиысь Калыкъёслэн эшъяськон юртсылэн пресс-службаез ивортӥз. Туннэ нуналлы лэчыт, тунсыко ужпумъёсъя сермес веранъёсын сцена вылэ потыны быгатэ котькуд мылкыд карись. Куриськон татчы гожтоно. Тужгес маскараез пыриськись, учкисьёслэсь кичабонъёссэс сяна, дуно кузьым басьтоз. Озьы ик асьсэлэсь выль веранъёссэс удмурт стендап клублэн резидентъёсыз но дасялозы. Ас малпанъёссэс шараяны мылкыд карисьёс азе кык курон пуктэмын: веран серем мед луоз, йӧнтэм (жоб) кылъёсты кутыны уг яра. Тодэ вайытом, удмурт стендап клублэн нырысетӥ пумиськонэз Ижкарын 2019-тӥ арын ортчиз. Ватсалом, «Пельняньлэн дунневыл нуналэз» фестивальлэн валтӥсь нуналэз Ижкарысь Киров нимо паркын 12-тӥ тулыспалэ ортчоз, нош солэсь азьло калыкез сюдог огазеяськонъёсын «пельняняь» арня луоз. Тегъёс: Пельняньлэндунневылнуналэз удмуртъёс удмурткыл шутэтскон Ижкар Удмуртия  